বগুড়া সংবাদ ডট কম (কাহালু প্রতিনিধি এম এ মতিন) : তারেক রহমানকে দেশে ফিরে এনে গ্রেফতার করে দৃষ্টান্তমূলক শাস্তির দাবীতে কাহালু পৌর ছাত্রলীগের উদ্যোগে একটি বিক্ষোভ মিছিল পৌর শহরের প্রধান প্রধান সড়ক প্রদক্ষিণ করে। বিক্ষোভ মিছিল শেষে রেলওয়ে বটতলায় কাহালু পৌর ছাত্রলীগের সভাপতি সৌগির আহম্মেদ রিতুর সভাপতিত্বে এক সমাবেশ অনুষ্ঠিত হয়। উক্ত সমাবেশে প্রধান অতিথি হিসেবে বক্তব্য রাখেন কাহালু উপজেলা আওয়ামী যুবলীগের সভাপতি ও কাহালু সদর ইউ পি চেয়ারম্যান সহকারি অধ্যাপক পি এম বেলাল হোসেন। বিশেষ অতিথি হিসেবে বক্তব্য রাখেন উপজেলা ছাত্রলীগের সাবেক সভাপতি ও কাহালু উপজেলা যুবলীগের সাধারন সম্পাদক ইউনুস আলী টনি, যুবনেতা দেলোয়ার হোসেন, মাসুদ রানা, আরিফুল, শাহিন ফকির, উপজেলা ছাত্রলীগের সাবেক সভাপতি শহিদুল আলম আতিক, সাধারন সম্পাদক মোজাহিদুল ইসলাম রিপন। অন্যান্যদের মধ্যে বক্তব্য রাখেন ছাত্রনেতা পাপ্পু, আতিক, কলেজ ছাত্রলীগের আহবায়ক সোহেল রানা, যুগ্ম আহবায়ক রেজবাহনুল হক রাজু, শাওন কুমার দেব, পৌর ছাত্রলীগের সহ-সভাপতি আল-আমিন, চঞ্চল কুমার, যুগ্ন সম্পাদক ফজলে রাব্বি, সাংগাঠনিক তামিজুল ইসলাম, মেহেদী হাসান, সদর ইউনিয়ন ছাত্রলীগের সভাপতি কাফি, মালঞ্চা কলেজ শাখার সাধারন সম্পাদক রেদুয়ান আহম্মেদ, মালঞ্চা ইউনিয়ন ছাত্রলীগের সভাপতি শাহিন আলম, সাধারন সম্পাদক সাকিব, বীরকেদার ইউনিয়ন ছাত্রলীগের সভাপতি কবির আহম্মেদ,কাহালু মাদ্রাসা শাখার সভাপতি হাবিব, সাধারন সম্পাদক খোকন, ছাত্রলীগনেতা মাসুদ, শাহরিয়া, সুমন, ফিরোজ, আরাফাত, রাকিব প্রমুখ। অনুষ্ঠানের সঞ্চালক ছিলেন পৌর ছাত্রলীগে যুগ্ম সাধারন সম্পাদক এখলাস হোসেন।